En skyldners pantsettelse eller annen form for sikkerhetsstillelse for sin egen eldre gjeld senest tre måneder før fristdagen kan omstøtes etter dekningsloven § 5-7. Regelen får også anvendelse ved fornyelse av gjeld hos samme fordringshaver hvis den nye gjelden i realiteten er en fortsettelse av den gamle. Utleggspant og legalpant omfattes ikke av regelen. At en skyldner stiller sikkerhet for gjeld vedkommende allerede har vil være en fordel for den respektive fordringshaver fremfor skyldnerens andre fordringshavere.